PARLAMENTUL ROMÂNIEI




	Comisia pentru agricultură, silvicultură, industrie alimentară şi servicii specifice
	                                 Bucureşti, 29.01.2015
                                Nr. 4c-4/23


Către,  

Comisia juridică, de disciplină şi imunităţi

Comisia pentru buget, finanţe şi bănci 
AVIZ

asupra proiectului de Lege privind aprobarea Ordonanţei de urgenţă a Guvernului nr.47/2014 pentru modificarea şi completarea Ordonanţei de urgenţă a Guvernului nr.66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora

În conformitate cu prevederile art.95 şi art.115, din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.47/2014 pentru modificarea şi completarea Ordonanţei de urgenţă a Guvernului nr.66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, transmis cu adresa nr. PLx. 535 din  8 decembrie 2014  şi înregistrat sub nr.4c-4/507/09.12.2014.


Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.754/27.06.2014, a avizat favorabil proiectul de lege sus menţionat.


Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege privind aprobarea Ordonanţei de urgenţă a Guvernului nr.47/2014 pentru modificarea şi completarea Ordonanţei de urgenţă a Guvernuolui nr.66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, în şedinţa din 28 ianuarie 2015. 

În urma dezbaterilor, membrii comisiei au hotărât, în unanimitate de voturi, avizarea favorabilă  a proiectului de lege supus dezbaterii.
 În raport cu obiectul şi conţinutul său, proiectul de lege face parte din categoria legilor ordinare.

          PREŞEDINTE, 


                   SECRETAR,

         Nini SĂPUNARU

                          Costel ŞOPTICĂ

Consilier, Ioana Gota

